CELEX: 31999D0762
Language: ro
Date: 1999-11-15 00:00:00
Title: Decizia Consiliului din 15 noiembrie 1999 de modificare a Deciziei 91/666/CEE privind constituirea rezervelor comunitare de vaccinuri împotriva febrei aftoase

03/Volumul 29
            
            
               RO
            
            
               Jurnalul Ofícial al Uniunii Europene
            
            
               255
            
         31999D0762
   
               L 301/6
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 15 noiembrie 1999
   de modificare a Deciziei 91/666/CEE privind constituirea rezervelor comunitare de vaccinuri împotriva febrei aftoase
   (1999/762/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât:
   
               (1)
            
            
               În conformitate cu dispozițiile articolului 13 alineatul (3) din Directiva 85/511/CEE a Consiliului din 18 noiembrie 1985 de stabilire a măsurilor comunitare de combatere a febrei aftoase (3), se poate adopta o decizie pentru a introduce vaccinarea de urgență într-o zonă limitată, în situațiile în care sacrificarea întregului șeptel poate să nu fie suficientă pentru eliminarea virusului.
            
         
               (2)
            
            
               Prin Decizia 91/666/CEE a Consiliului (4) au fost constituite rezerve comunitare de vaccinuri împotriva febrei aftoase, care sunt bazate pe stocuri de antigen inactivat concentrat care pot fi repede convertite în vaccin pentru folosire în caz de urgență și depozitate la sedii desemnate.
            
         
               (3)
            
            
               De la adoptarea deciziei menționate anterior, două bănci de antigen desemnate pentru păstrarea unei părți din rezerva comunitară de antigen pentru febră aftoasă au renunțat la obligația de a furniza aceste servicii către Comunitate.
            
         
               (4)
            
            
               Pentru a se respecta dispozițiile articolului 3 alineatul (3) din decizia menționată anterior, poate fi necesară, din diferite motive, desemnarea sediilor adecvate din Comunitate în care să se distribuie sau relocalizeze pentru depozitare rezervele de antigen pentru febră aftoasă.
            
         
               (5)
            
            
               În conformitate cu articolul 14 alineatul (3) din Directiva 85/511/CEE, posibilitatea Comisiei de a propune Consiliului constituirea de rezerve comunitare de vaccinuri împotriva febrei aftoase a expirat de la 1 aprilie 1991.
            
         
               (6)
            
            
               Pentru a permite o reacție imediată la nevoia de a distribui sau relocaliza pentru depozitare rezervele comunitare de antigen pentru febră aftoasă în amplasamente diferite, este necesar să se modifice Decizia 91/666/CEE în special în ceea ce privește procedurile stabilite pentru desemnarea băncilor de antigen și vaccin,
            
         ADOPTĂ PREZENTA DECIZIE:
   Articolul 1
   La articolul 3 alineatul (1) din Decizia 91/666/CEE:
   
               (a)
            
            
               se elimină prima și a treia liniuță;
            
         
               (b)
            
            
               se adaugă o nouă liniuță, după cum urmează:
               
                           „—
                        
                        
                           orice altă unitate desemnată în conformitate cu procedura prevăzută la articolul 10”.
                        
                     
         Articolul 2
   Prezenta decizie se adresează statelor membre.
   
      Adoptată la Bruxelles, 15 noiembrie 1999.
      
         
            Pentru Consiliu
         
         
            Președintele
         
         K. HEMILÄ
         
      
   
   
      (1)  Avizul adoptat la 6 octombrie 1999 (nepublicat încă în Jurnalul Oficial).
   
      (2)  Avizul adoptat la 20 octombrie 1999 (nepublicat încă în Jurnalul Oficial).
   
      (3)  JO L 315, 26.11.1985, p. 11. Directivă astfel cum a fost modificată ultima dată prin Decizia 92/380/CEE (JO L 198, 17.7.1992, p. 54).
   
      (4)  JO L 368, 31.12.1991, p. 21.